  Туспуктэм: Удмуртиысь тӧролэн но кивалтэтлэн пресс-службазы Анжелика Тихонова корреспондент Вотка ёросын «Содействие развитию автомобильных дорог регионального, межмуниципального и местного значения» федерал ӵектос улсын Сарапул – Вотка сюреслэсь люкетсэ выльдӥзы. Лэсьтэм сюреслэсь кузьдалаез 4,9 иськем луиз. Со сярысь элькун тӧролэн но кивалтэтлэн пресс-службазы ивортӥз. « Сарапул – Вотка сюрес ми понна туж кулэ луись. Кемалы мед тырмоз шуыса, ми кезьыт ресайклинг технологиез ужамы кутӥм. Со инъетсэ юнматыны но сюреслэсь ӟечлыксэ тросгес дырлы кыскыны сётоз. Туэ ресайклинг амалэз оглом куинь объектъёсын кутом. Сыӵе ужъёсты эшшо Якшур-Бӧдья – Шаркан но Пытцам – Удугучин сюресъёсын быдэстом » Алексей Горбачёв, Удмуртиысь траспортъя но сюрес возёсъя министр Сарапул – Вотка сюрес вылын ӧнерчиос сюреслэн быдэс пасьталаяз ресайклинг лэсьтӥзы, кык сӥен асфальтобетон вӧлдӥзы, канаваосты сузязы но умоятӥзы, сюрес дуръёсты юнматӥзы, ву кошкон гумыосты сузязы, сюрес пусъёс пуктылӥзы. Пусъём, 2022-тӥ арын Удмуртиын «Содействие развитию автомобильных дорог регионального, межмуниципального и местного значения» федерал ӵектос улсын оглом 30 иськем котыр кыстӥськись ньыль сюрес люкетъёс лэсьтэмын луозы. Тодэ вайытом, Удмуртиын Эгра – Глазкар сюресысь Юнда шур вамен выжез тупатъязы. Тегъёс: сюресъёс Удмуртия Вотка тупатъянужъёс  